
	Pretendentiem, kam izsniegts 
atklāta konkursa nolikums


Par atklāta konkursa nolikuma skaidrojumu

Limbažu novada pašvaldības iepirkumu komisija saņēmusi atklāta konkursa “Salacgrīvas notekūdeņu attīrīšanas iekārtu pārbūve 1.kārta”, iepirkuma identifikācijas Nr. LNP 2024/120, nolikuma skaidrojumu un grozījumu pieprasījumu.
1. jautājums
Veicot būvprojekta izpēti, nav nekur atrodama informācija par elektroapgādi tehnoloģiskai daļai. Lūgums izsniegt projekt sadaļu un arī koriģētos darbu apjomus.
Atbilde: Elektroapgāde tehnoloģiskajai daļai ir atsevišķs projekts un nav šī projekta sastāvdaļa. Elektroapgādes apgādes izbūvi denitrifikācijas tvertnes mikserim un recirkulācijas sūkņu stacijai veiks pasūtītājs paralēli šī projekta realizācijai.
1. jautājums
Lūdzam sniegt informāciju, uz kuru adresi vajag vest izrakto lieko grunti?
Atbilde: Grunts nogādājama Tīruma ielā 23, Salacgrīvā.
1. jautājums
Būvkonstrukciju daļas rasējumā – BK-16 ir norādītas tādas pozīcijās, kā Sika swell hidroizolējoša starplika, bitumena mastikas divās kārtās, bentonīta māla hidroizolācija, bet izsniegtajos darbu apjomos tādas pozīcijas nav norādītas. Lūgums norādīt, kurā pozīcijā iekļaut iepriekš minētos darbu apjomus, vai arī lūgums papildināt izsniegto darbu daudzumu sarakstu.
Atbilde: visi minētie darbi un materiāli iekļaujami pozīcijā 1.3.” Sagataves kārta zem tvertnes (saskaņā ar specifikāciju BK-16)”
1. jautājums
Lūgums līguma projekta punktos 11.2., 12.1.1., 12.1.2., darba dienas aizstāt ar vārdu kalendārās dienas.
Atbilde: Līguma projekts netiek grozīts.
1. jautājums
Lūgums līguma projekta 15.8.punktu izteikt sekojošā redakcijā: 
Līgumsodu kopējā vērtība, līgumsodu par saistību neizpildīšanu noteiktajā termiņā, ja tāds ir paredzēts, nedrīkst pārsniegt 10 % (desmit procenti) no Līgumcenas
Atbilde: Līguma projekts netiek grozīts.
Iepirkumu komisijas priekšsēdētājs          						        J. Graudiņš

